**Dansk Børnereumatologisk Selskabs Rejselegat for yngre læger og andet sundhedspersonale.**

Rejselegatet kan søges til rejser med henblik på videreuddannelse og videnskabelig forskning. Legatet kan søges af yngre læger og andet sundhedspersonale, der beskæftiger sig med børnereumatologiske sygdomme. Yngre læger er i denne forbindelse læger, som er under uddannelse i fx. introduktionsstilling, hoveduddannelsesstilling eller speciallæger i pædiatri, som er under uddannelse til specialist i børnereumatologi. Ansøgere, der opfylder de ovennævnte kriterier, kan også opnå støtte til studieophold, såfremt dette er del i en målrettet uddannelsesplan. Der kan også søges støtte til aktiviteter, der har været afholdt.

Ansøgningen skal indeholde curriculum vitae samt beskrivelse af, hvortil beløbet vil blive anvendt. Der skal opstilles budget. Eventuelt program for kursus eller møde vedlægges. Der er ikke ansøgningsblanket.

Ansøgning indsendes inden den 1. maj 2023 til formanden i Dansk Børnereumatologisk Selskab. Uddeling sker én gang pr. år i forbindelse med Selskabets generalforsamling.

Bestyrelsen har lagt følgende kriterier til grund for uddelingerne, hvis antallet af ansøgninger gør det nødvendigt at prioritere:

1. Foredrag eller poster antaget.

2. Foredrag eller poster tilmeldt.

3. Ansat i Danmark (hertil regnes dog også personer med midlertidig forsker- eller studieophold i udlandet).

4. Ansøgeren er medlem af DBRS.

5. Ansøgeren har ikke tidligere fået tildelt rejselegatet.

Der uddeles årligt 10.000 kr. i legatportioner a 5000 kr..